ഞാൻ ഡോക്ടർ സംയുക്ത ഭാദുരി,
ഡീൻ റിസർച്ച്, ഡെൽഹിയിലെ സ്‌കൂൾ ഓഫ് പ്ലാനിംഗ്
ആൻഡ് ആർക്കിടെക്‌ചറിലെ അർബൻ പ്ലാനിംഗ് പ്രൊഫസറാണ്.
എനിക്ക് കഴിഞ്ഞ മൂന്ന് പതിറ്റാണ്ടിന്‍റെ അധ്യാപന പരിചയമുണ്ട്.
നഗരത്തെയും മെട്രോപൊളിറ്റൻ ആസൂത്രണത്തെയും കുറിച്ചുള്ള ഈ കോഴ്‌സ് ആണ് ഞാൻ നല്‍കുന്നത്.
എന്തുകൊണ്ടാണ് ഈ കോഴ്‌സ് പ്രസക്തമായിരിക്കുന്നത്
അല്ലെങ്കിൽ ഈ കോഴ്‌സിൽ നിന്ന് നമുക്ക് എന്താണ് പഠിക്കാൻ കഴിയുക?
നഗരങ്ങൾ ചലനാത്മകമായ ഒന്നാണ്.
അവ തുടർച്ചയായി വളരുകയും വികസിക്കുകയും ചെയ്യുന്നു.
ലോകത്തിന്റെ 50 ശതമാനത്തിലധികം നഗരങ്ങളാണെന്നും
അത് 2050-ൽ 66 ശതമാനമായി ഉയരുമെന്നും
ഭാവിയുടെ കണക്കുകൾ സൂചിപ്പിക്കുന്നു.
ഇന്ത്യയിൽ ഇത് ഇരട്ടിയാകും, 2011-ൽ 32%
ആയിരുന്നത് 2050-ൽ 60% ആകും.
നിലവിൽ ബിസിനസ്സ് വളർച്ചയും വികസനവുമായി
ബന്ധപ്പെട്ട നിരവധി പ്രശ്‌നങ്ങളുണ്ട്. കൂടാതെ,
നമ്മുടെ നഗരങ്ങളിൽ പലതും ആസൂത്രണം ചെയ്യാത്തവയുമാണ്.
ഇന്ന് നഗരങ്ങളെ അലട്ടിക്കൊണ്ടിരിക്കുന്ന ഈ പ്രശ്നങ്ങളുടെ വ്യാപ്തിയും
തീവ്രതയും സങ്കീർണ്ണതയും
കണക്കിലെടുത്ത് നഗരത്തിന്റെയും മെട്രോപൊളിറ്റൻ പ്രദേശങ്ങളുടെയും
ആസൂത്രണവുമായി ബന്ധപ്പെട്ട വിവിധ പ്രക്രിയകളും
സമീപനങ്ങളും സമ്പ്രദായങ്ങളും ഈ കോഴ്‌സ് നൽകും.
ഈ കോഴ്‌സിന്റെ ഉള്ളടക്കത്തെക്കുറിച്ചും ഈ കോഴ്‌സിൽ
നിങ്ങൾ എന്താണ് പഠിക്കുന്നതെന്നും നമുക്ക് നോക്കാം.
നഗരവൽക്കരണത്തിന്റെ പ്രവണതകളിൽ നിന്ന് നമുക്ക് ആരംഭിക്കാം.
കൂടുതൽ കൂടുതല്‍ ആളുകൾ നഗരങ്ങളിലേക്ക്
കുടിയേറുന്നത് ജനസംഖ്യയിൽ അതിവേഗ വർദ്ധനവുണ്ടാക്കുന്നത് എങ്ങനെ?
കൂടാതെ ഡൽഹി, മുംബൈ, ന്യൂയോർക്ക്, ടോക്കിയോ തുടങ്ങി ലോകത്തിലെ
മെഗാസിറ്റികളുടെ എണ്ണത്തിലെ വർദ്ധനവിനെ കുറിച്ചും.
നമ്മുടെ നഗരങ്ങളിൽ നഗരവൽക്കരണത്തിന്റെ
വിവിധ പ്രത്യാഘാതങ്ങളെക്കുറിച്ച് നമ്മൾ പഠിക്കും.
അത് ഗുണകരമായതും ദോഷമായതും ആകാം.
കുടിയേറ്റ ജനതയെ ആകർഷിക്കുന്ന ഘടകമായി പ്രവർത്തിക്കുന്ന
എന്ത് അവസരങ്ങളാണ് നഗരങ്ങൾ പ്രദാനം ചെയ്യുന്നതെന്നും
നമ്മള്‍ പിന്നീട് പരിശോധിക്കും.
അതേസമയം ചേരികള്‍, കൈയേറ്റങ്ങള്‍,
മാലിന്യ സംസ്കരണത്തിന്റെ അഭാവം, മലിനീകരണം,
വർദ്ധിച്ചുവരുന്ന തിരക്ക് തുടങ്ങിയ
നിരവധി പ്രശ്നങ്ങളും നഗരങ്ങളിൽ ഉണ്ട്.
നഗരങ്ങളെ വേര്‍പെടുത്തി മനസ്സിലാക്കാന്‍ സാധിക്കില്ല.
കാരണം അവ അതിന്റെ ഉൾപ്രദേശങ്ങളെ സ്വാധീനിക്കുന്നു.
ഒരു നഗരത്തെ അതിന്റെ പ്രദേശത്തിന്റെ അല്ലെങ്കിൽ
അതിന്റെ ഉൾപ്രദേശത്തിന്റെ പശ്ചാത്തലത്തിൽ മനസ്സിലാക്കേണ്ടതുണ്ട്.
നമ്മള്‍ കുടിയേറ്റങ്ങളുടെ ചരിത്രത്തെക്കുറിച്ച് പഠിക്കുകയും നഗരങ്ങൾ
പാലിയോലിത്തിക്ക് കാലഘട്ടത്തിൽ നിന്ന് ഇന്നത്തെ
അവസ്ഥയിലേക്ക് എങ്ങനെ പരിണമിച്ചുവെന്ന്
മനസ്സിലാക്കാൻ ശ്രമിക്കുകയും ചെയ്യും.
ഉദാഹരണത്തിന് നദീതട നാഗരികതകളെക്കുറിച്ച്,
റോമൻ സാമ്രാജ്യത്തെക്കുറിച്ച്, മുഗൾ കാലഘട്ടത്തെക്കുറിച്ച്.
ഇതെല്ലാം നമ്മൾ ഈ കോഴ്സിൽ പഠിക്കും.
പുതിയതായി വികസിച്ച പട്ടണങ്ങളെക്കുറിച്ചും,
ഉപഗ്രഹ നഗരങ്ങളെക്കുറിച്ചും, നഗരത്തിന്റെ ഉൾപ്രദേശങ്ങളെക്കുറിച്ചും,
പെരി-അർബൻ പ്രദേശങ്ങളെക്കുറിച്ചും, കൌണ്ടർ
മാഗ്നറ്റ് സിറ്റികളെക്കുറിച്ചും നിങ്ങൾ പഠിക്കും.
അടുത്തതായി, വ്യാവസായിക വിപ്ലവം മുതൽ
ആധുനിക ആസൂത്രണം വരെയുള്ള നഗരാസൂത്രണത്തിന്റെ
ചരിത്രത്തിലേക്ക് നാം കടക്കുന്നു.
ആസൂത്രണ മേഖലയിലെ വിവിധ സിദ്ധാന്തങ്ങളും മാതൃകകളും നമ്മള്‍ കാണും.
ക്ലാസിക്കൽ മുതല്‍ നിയോ-ക്ലാസിക്കൽ വരെ,
പോസ്റ്റ് മോഡേൺ മുതല്‍ നിയോ-ക്ലാസിക്കൽ പ്രതിവിപ്ലവം വരെയും ഉയർന്നുവരുന്ന
മറ്റു സമീപനങ്ങളും നമ്മള്‍ പരിശോധിക്കും .
കോഴ്സിന്റെ ഏറ്റവും പ്രധാനപ്പെട്ട ഭാഗം
ആസൂത്രണ സമീപനങ്ങളും സാങ്കേതികതകളുമാണ്.
നഗരങ്ങൾ എങ്ങനെ ആസൂത്രണം ചെയ്യാം, എന്താണ് അതിന്റെ പ്രക്രിയ,
ഡാറ്റ ആവശ്യകതകൾ എന്തൊക്കെയാണ്, എന്താണ് വിശകലനം
ചെയ്യേണ്ടത് എന്നിവയെക്കുറിച്ചൊക്കെയാണ് ഈ ആസൂത്രണ സമീപനങ്ങൾ
എന്ന ഭാഗത്ത് നമ്മള്‍ സംസാരിക്കുക.
അതിനാൽ ആസൂത്രണം തുടരുന്നതിനുള്ള
വിവിധ സാങ്കേതിക വിദ്യകൾ.
ഇതാണ് ഭൂവിനിയോഗ പദ്ധതി.
അത് നഗരത്തിനായുള്ള നിർദ്ദിഷ്ട ഭൂവിനിയോഗ പദ്ധതി ആണ്.
നിലവിലുള്ള റെസിഡൻഷ്യൽ ഏരിയകൾ ഇവയാണ്.
ഇവയാണ് നിർദ്ദേശിക്കപ്പെട്ടിരിക്കുന്നത്.
പ്രധാന ഹൈവേകളോട് ചേർന്നുള്ളവയാണ് ഇവ.
ഇവയാണ് നിർദ്ദേശിക്കപ്പെട്ടിരിക്കുന്ന വിനോദ മേഖലകൾ.
നമുക്ക് നഗരത്തിനുള്ളിൽ വിനോദ മേഖലകൾ,
പാർക്കുകൾ, പൂന്തോട്ടങ്ങൾ എല്ലാം ഉണ്ട്.
ഈ ഭാഗം നിലവിലുള്ള നഗരവും
ഈ ഭാഗങ്ങൾ നിർദ്ദിഷ്ട നഗരവുമാണ്.
കാരണം, നഗരം നിശ്ചലമല്ല; അത് വളരും.
ഭാവിയിലെ വികസനത്തിനായി നീക്കിവച്ചിരിക്കുന്ന
ഭാവി വികസന മേഖലകളാണ് ഇവ.
പാർപ്പിട മേഖലകൾ, പിന്നെ നമുക്ക്
പൊതുമേഖലകളും അർദ്ധ പൊതുമേഖലകളും ഉണ്ട്.
പിന്നെ നമുക്ക് ജലാശയങ്ങളുണ്ട്,
ഇവിടെ ഒരു ജലാശയമുണ്ട്.
അത് വിനോദ മേഖലയായി സംരക്ഷിക്കാൻ നിർദ്ദേശിക്കപ്പെട്ടിരിക്കുന്നു.
വികസനത്തിൽ നിന്ന് ജലാശയത്തെ സംരക്ഷിക്കാൻ
ഒരു ബഫർ സോൺ അഥവാ നിഷ്പക്ഷ മേഖല കൂടിയുണ്ട്.
പിന്നെ നിർദിഷ്ട ഗതാഗത ഇടനാഴികളും ഉണ്ട്.
ഒരു റെയിൽവേ ലൈൻ ഉണ്ട്. നിലവിലുള്ള റെയിൽവേ ലൈനും
ഭാവി വികസനത്തിനായി നിർദ്ദേശിക്കപ്പെടുന്ന
നിർദ്ദിഷ്ട ഇടനാഴികളും ഉണ്ട്.
നമ്മുടെ രാജ്യത്ത് വിവിധ തലത്തിലുള്ള ആസൂത്രണങ്ങളുണ്ട്.
അതായത് ആസൂത്രണം ചെയ്യേണ്ട പ്രദേശത്തിന്റെ വ്യാപ്തിയെ
അടിസ്ഥാനമാക്കി, പദ്ധതികളുടെ ഒരു ശ്രേണിയുണ്ട്.
അതായത് ആസൂത്രണം ചെയ്യേണ്ട
പ്രദേശത്തിന്റെ വ്യാപ്തിയെ അടിസ്ഥാനമാക്കി,
പദ്ധതികളുടെ ഒരു ശ്രേണിയുണ്ട്.
റീജിയണൽ പ്ലാനില്‍ നിന്ന് മാസ്റ്റർ പ്ലാൻ, പിന്നീട് സോണൽ പ്ലാനുകൾ,
തുടർന്ന് ലോക്കൽ ഏരിയ പ്ലാനുകൾ,
അതായത് വാർഡ് തല പ്ലാനുകൾ, ഒടുവിൽ ലേഔട്ട് പ്ലാനുകൾ.
ഒരു വലിയ പ്രദേശത്ത് നിന്ന്
നമ്മള്‍ മൈക്രോ സ്കെയിലിലേക്ക് വരും.
എല്ലാ പദ്ധതികളും ചില നിയമങ്ങൾക്ക് കീഴിലാണ് തയ്യാറാക്കിയിരിക്കുന്നത്.
അതിനാൽ നഗരങ്ങളുടെ വികസനത്തിന് വഴികാട്ടുന്ന
നിയമപരമായ ഉത്തരവുകളെക്കുറിച്ചും, നയങ്ങൾ,
ദൗത്യങ്ങൾ, പദ്ധതികൾ
എന്നിവയെക്കുറിച്ചും അറിയേണ്ടത് പ്രധാനമാണ്.
നഗരങ്ങൾ ചെറിയ നഗരങ്ങളിൽ നിന്ന് വലുതാകുകയും
തുടർച്ചയായി വളര്‍ന്ന് മെഗാ നഗരങ്ങളാകുകയും ചെയ്യുമ്പോൾ,
നഗര വികസനത്തിന്റെ വിവിധ വശങ്ങളുടെ സുഗമവും
കാര്യക്ഷമവുമായ പ്രവർത്തനം നടക്കുന്നതിന്
അവ കൈകാര്യം ചെയ്യേണ്ടതുണ്ട്.
കൂടാതെ നഗര ഭരണ പരിഷ്കാരങ്ങളുടെ വശങ്ങളും നഗര പുനർ വികസനവും
പങ്കാളിത്ത സമീപനങ്ങളും നാം പരിശോധിക്കേണ്ടതുണ്ട്.
അവസാനമായി, വിഭവസമാഹരണം,
നൂതനമായ ധനസഹായം, നിക്ഷേപ ആവശ്യകതകൾ
എന്നിവ ഉൾപ്പെടുന്ന നഗരവികസനത്തിന് എങ്ങനെ
ധനസഹായം നൽകാമെന്ന് നമ്മൾ അറിയേണ്ടതുണ്ട്.
തങ്ങളുടെ വിജ്ഞാന അടിത്തറ വർദ്ധിപ്പിക്കാനും നഗരത്തെക്കുറിച്ചോ
മെട്രോപൊളിറ്റൻ ആസൂത്രണത്തെക്കുറിച്ചോ പഠിക്കാനും
ആഗ്രഹിക്കുന്ന ഏതൊരാൾക്കും ഈ കോഴ്‌സ് സഹായകമാകും.
പ്രധാനമായും ബിരുദാനന്തര ബിരുദ വിദ്യാർത്ഥികൾക്കും ബിരുദ വിദ്യാർത്ഥികൾക്കും,
സ്കൂള്‍ വിദ്യാർത്ഥികളോ ഉദ്യോഗസ്ഥരോ അല്ലെങ്കിൽ നഗരങ്ങളെ കുറിച്ചും
നഗരങ്ങളുടെ ആസൂത്രണത്തെ കുറിച്ചും അറിയാൻ
ആഗ്രഹിക്കുന്ന ആർക്കും ഈ കോഴ്‌സിൽ നിന്ന്
പ്രയോജനം നേടാനും പഠിക്കാനും കഴിയും.